
अतारांकित प्रश्‍न संख्‍या - 1262 

 मंगलवार, 17 दिसम्‍बर, 2013/26 अग्रहायण, 1935 (शक) 

ए.आई.बी.पी. और एफ.एम.पी. के अन्‍तर्गत स्‍वीकृत करने का अधिकार 

1262. श्री जगत प्रकाश नड्डा:  
क्‍या वित्त मंत्री यह बताने की कृपा करेंगे कि:
(1) क्‍या जल संसाधन मंत्रालय को त्‍वरित सिंचाई लाभ कार्यक्रम (ए.आई.बी.पी) और फ्लोरोसिस शमन कार्यक्रम (एफ.एम.पी) के अंतर्गत सहायता अनुदान स्‍वीकृत करने और जारी करने का अधिकार नहीं है और इन कार्यक्रमों के अंतर्गत सहायता अनुदान केवल मंत्रालय के व्‍यय विभाग द्वारा स्‍वीकृत किया जा सकता है; 
(2) यदि हां, तो इसके क्‍या कारण हैं; और 
(3) केन्‍द्रीय जल आयोग को सीधे वित्‍त मंत्रालय को सहायता अनुदान जारी करने की सिफारिश नहीं करने देने के क्‍या कारण हैं चूंकि जल संसाधन मंत्रालय केवल सिफारिश ही करता है और उस स्‍तर पर किसी प्रकार का मूल्‍यवर्धन नहीं है? 

उत्तर

        वित्त मंत्रालय में राज्‍य मंत्री (श्री जे.डी. सीलम)

(क), (ख) और (ग): त्‍वरित सिंचाई लाभ कार्यक्रम (एआईबीपी) और बाढ़ नियंत्रण कार्यक्रम (एफएमपी) के तहत केन्‍द्रीय जल आयोग (सीडब्‍ल्‍यूसी), गंगा बाढ़ नियंत्रण आयोग और ब्रह्मपुत्र बोर्ड जैसी विभिन्‍न एजेंसियां अपने-अपने अधिकारक्षेत्रों में राज्‍य सरकारों को मूल्यांकन एवं केन्द्रीय सहायता जारी किए जाने के लिए समय पर प्रस्‍ताव तैयार करने और प्रस्‍तुत करने के लिए आवश्‍यक तकनीकी मार्गदर्शन देती हैं तथा केन्‍द्रीय सहायता जारी किए जाने के लिए जल संसाधन मंत्रालय को प्रस्‍ताव संस्‍तुत करती हैं। ये एजेंसियां परियोजनाओं पर निगरानी भी रखती हैं। जल संसाधन मंत्रालय स्‍कीम (स्‍कीमों) की शर्तों को पूरा किया जाना और केन्‍द्रीय सहायता की शर्तों के पालन के लिए संबंधित राज्‍य सरकारों के साथ समझौता ज्ञापन पर हस्‍ताक्षर किया जाना सुनिश्‍चित करता है और राज्‍यों के लिए निधियों की पारस्‍परिक उपलबधता की जांच के पश्‍चात् अपने एकीकृत वित्‍त एकक के परामर्श से निधियां जारी किए जाने के लिए व्यय विभाग को प्रस्‍तावों की सिफारिश करता है। एआईबीपी सहित विभिन्‍न कार्यक्रमों/स्‍कीमों के लिए मांग सं. – 36 के तहत राज्‍यीय योजनाओं के लिए अतिरिक्‍त केन्‍द्रीय सहायता (एसीए) वित्‍त मंत्रालय द्वारा जारी की जाती है। इसके अतिरिक्‍त, सरकार ने 12वीं योजना में केन्‍द्र द्वारा प्रायोजित स्‍कीमों (सीएसएस) की पुनर्संरचना पर विचार करते हुए यह निर्णय लिया है कि सभी सीएसएस/एसीए स्‍कीमों के लिए निधियां राज्‍यों को अंतरित किए जाने के लिए प्रशासनिक मंत्रालयों को दी जाएंगी और अंतरण की यह विधि बजट प्राक्‍कलन 2014-15 में चरणबद्ध रूप में लागू की जाएगी। तथापि, फ्लोरोसिस शमन कार्यक्रम (एफएमपी) की कोई स्‍कीम नहीं है जिसके तहत वित्‍त मंत्रालय या जल संसाधन मंत्रालय द्वारा धनराशि जारी की जाती हो।  

